Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 733

5. A képzés fõbb tanulmányi területei 5.1. Alaptantárgyak: biokémia, citogenetika, élettani és ökológiai genetika, klasszikus és molekuláris növénygenetika, kísérletek tervezése és értékelése, általános növénynemesítés: a klasszikus és molekuláris növénynemesítés alapjai és technikái, kvantitatív genetika, populációgenetika, növekedés- és fejlõdésélettan. A tanulmányi terület kreditértéke: legalább 30, legfeljebb 35 kreditpont. 5.2. Szakmai tárgyak I.: rezisztencianemesítés I. (biotikus), rezisztencianemesítés II. (abiotikus), növény-biotechnológia, kutatási módszertan. A tanulmányi terület kreditértéke: legalább 25, legfeljebb 30 kreditpont. 5.3. Szakmai tárgyak II.: géntechnológia ennek környezetvédelmi és természetvédelmi kockázatai és transzgénikus növények, molekuláris növénynemesítés; a növénynemesítés, a vetõmagtermesztés genetikai alapjai, kutatási módszertan. A tanulmányi terület kreditértéke: legalább 38, legfeljebb 45 kreditpont. 5.4. Társadalomtudományok: a növénynemesítéssel kapcsolatos hazai és EU jogszabályok, fajtaelismerés és szabadalmaztatás. A tanulmányi terület kreditértéke legalább 4, legfeljebb 6 kreditpont.

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes